ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
கோவிட்-19 நோய்க்கு எதிரான போராட்டத்திற்குத் தீர்வு காண அறிவியல் மற்றும் தொழில்நுட்பம்
தடுப்பூசிகள், மருந்துகள் கண்டறிவது; நோய் உள்ளதா என்பதைக் கண்டறிவது; நோய்க்கான பரிசோதனைகள் ஆகியவற்றில் அறிவியல் மற்றும் தொழில்நுட்பம் தொடர்பான செயல்பாடுகள் குறித்து நிதிஆயோக்  அமைப்பின் உறுப்பினர் டாக்டர் வினோத் பால் மற்றும் மத்திய அரசின் தலைமை அறிவியல் ஆலோசகர் பேராசிரியர் கே விஜயராகவன் ஆகியோர் இன்று செய்தியாளர்களிடம் எடுத்துரைத்தனர்.
தடுப்பூசிகளைப் பொறுத்தவரை பொதுவாக அதற்கான வழிமுறைகள் மிகவும் மெல்லவே நடக்கும் என்றும், அவற்றில் பல நிச்சயமற்ற தன்மைகள் உள்ளன என்றும் சுட்டிக்காட்டப்பட்டது. ஆனால் கோவிட்-19 நோய்க்கு எதிராகப் போராடி வெற்றி காண்பதற்கு பலவகையான இணையான முயற்சிகள் தேவைப்படுகின்றன. இது உலக அளவிலும், இந்தியாவிலும் மேற்கொள்ளப்பட்டு வருகிறது. இந்தியாவில் மிக வலுவான தடுப்பூசித் தொழில்துறை உள்ளது. இந்திய நிபுணர்களும், புதிதாகத் துவங்கியுள்ள ஸ்டார்ட்-அப் நிறுவனங்களும் தடுப்பூசி கண்டுபிடிப்பதற்காக பல்வேறு பணிகளை மேற்கொண்டு வருகின்றன. மூன்று விதமான முயற்சிகள் எடுக்கப்பட்டு வருகின்றன. முதலாவது, உள்நாட்டிலேயே எடுக்கப்படும் முயற்சிகள். இரண்டாவது, இந்திய நிறுவனங்கள் முன்னிலைப் பொறுப்பு வகித்து, உலக அளவிலான அமைப்புகளுடன் இணைந்து மேற்கொள்ளும் முயற்சிகள். மூன்றாவது, உலகில் மேற்கொள்ளப்படும் முயற்சிகளில் இந்தியா பங்கேற்பது. இதுபோல பலதரப்பட்ட முயற்சிகளை மேற்கொள்வதுடன், அதிக அளவில் பொருள்களைத் தயாரிப்பது, சேகரித்து வைத்துக்கொள்வது ஆகியவற்றைத் தடுப்பதற்கான முயற்சிகளும் எடுக்கப்பட்டு வருகின்றன. இதனால் வெற்றி உறுதிப்படுத்தப்படுகிறது.
மருந்துகள் கண்டுபிடிப்பதைப் பொறுத்தவரை நமது அறிவியல் முயற்சிகள் மூன்று அணுகுமுறைகளைக் கொண்டுள்ளன. தற்போதுள்ள மருந்துகள் இந்த வைரசுக்கு எதிராக எந்த அளவிற்குத் திறம்பட செயல்பட்டு, இந்த நோயின் பாதிப்புகளைக் குறைக்கும் என்று பார்ப்பது. இரண்டாவது, பாரம்பரிய மூலிகை மருந்துகள் மற்றும் மருத்துவ குணங்கள் கொண்ட செடிகளில் இருந்து எடுக்கப்படும் சாறு ஆகியவை பரிசோதனை செய்யப்பட்டு வருகின்றன. இறுதியாக, பல்வேறு அணுகுமுறைகளைப் பயன்படுத்தி பல கணிப்பொறி நிபுணர்கள் ஒரே நேரத்தில் செயல்பட்டு இயங்கும் ஹேக்கத்தான் ‘Hackathon’ முறை மூலம் மருந்துகளைக் கண்டறியும் முயற்சி உட்பட பல முயற்சிகளும் எடுக்கப்பட்டு வருகிறது.
(Visitor Counter : 195
பெட்ரோலியம் மற்றம் இயற்கை எரிவாயு அமைச்சகம்
எண்ணெய் இறக்குமதியில் கொவிட்-19-இன் பாதிப்பு
கொவிட்-19 பெருந்தொற்றின் காரணத்தால் வரலாறு காணாத அளவுக்கு தேவை குறைந்ததாகக் கூறியுள்ள எண்ணெய் மற்றும் எரிவாயுத்துறையை சேர்ந்த பொதுத் துறை நிறுவனங்கள், இதனால் நாட்டில் அமல்படுத்தப்பட்ட பொது முடக்கத்தின் போது தங்களது வருவாய் குறைந்ததாகவும் தெரிவித்துள்ளன.
ஆனால், பொதுமுடக்கக் கட்டுப்பாடுகள் தற்போது நீக்கப்பட்டுள்ள நிலையில், பெட்ரோலியப் பொருட்களின் பயன்பாடு அதிகரித்து வருகிறது.
இதைப் பற்றிய புள்ளி விவரங்களை மத்திய பெட்ரோலியம் மற்றும் இயற்கை எரிவாயு அமைச்சர் திரு தர்மேந்திர பிரதான் எழுத்து மூலமான பதிலின் மூலம் மக்களவையில் இன்று அளித்தார்.
அவற்றை பற்றி தெரிந்துகொள்ள இந்த இணைப்பைப் பார்க்கவும்: https://pib.gov.in/PressReleseDetailm.aspx?PRID=1653978
ஜவுளித்துறை அமைச்சகம்
நெசவாளர் நலனுக்கான திட்டங்கள்
நாடுமுழுவதும் உள்ள நெசவாளர்கள் நலனுக்காகவும், கைத்தறித் துறையின் மேம்பாட்டுக்காகவும் மத்திய ஜவுளி அமைச்சகம் பல்வேறு திட்டங்களை அமல்படுத்தி வருகிறது. கைத்தறி நெசவாளர்களுக்கான விரிவான நலத்திட்டம், தேசிய கைத்தறி மேம்பாட்டுத் திட்டம், நெசவு நூல் விநியோகத் திட்டம், நாட்டில் உள்ள மிகப்பெரிய எட்டு கைத்தறி கூட்டுத் தொழில் கூடங்களுக்கு விரிவான கைத்தறி மேம்பாட்டுத்திட்டம் ஆகியவை இவற்றில் அடங்கும்.
இந்த திட்டங்களின் கீழ் கச்சாப்பொருட்கள் பெறுவதற்கும், தறிகள் மற்றும் உதிரிபாகங்கள் வாங்குவதற்கும் வடிவமைப்பு செய்வதற்கும், பல வகையான உற்பத்திக்கும், அடிப்படை வசதி மேம்பாட்டிற்கும், திறன் மேம்பாட்டிற்கும், கைத்தறிப் பொருட்களை சந்தைப்படுத்துவதற்கும், குறைந்த வட்டியிலான கடன் பெறுவதற்கும் நிதியுதவி செய்யப்படுகிறது.
தேசிய கைத்தறி மேம்பாட்டுத் திட்டத்தின் ஒரு பகுதியாக நெசவாளர்களுக்கான முத்ரா திட்டத்தின்கீழ், கைத்தறி நெசவாளர்களுக்கு கடன் வழங்கப்படுகிறது. இதன்படி, ஒவ்வொரு கைத்தறி நெசவாளர்களுக்கும், மூன்று ஆண்டு கடன் உத்தரவாதத்துடன் ஆறு சதவீத வட்டிவீதத்தில் ரூ.10,000 வரை கடன் வழங்கப்படுகிறது.
இளம்தலைமுறையினரை கைத்தறித் தொழிலில் ஈர்ப்பதற்காக தேசிய கைத்தறி மேம்பாட்டுத் திட்டத்தின்கீழ், திறன் மேம்பாட்டுக்கு வசதி செய்யப்பட்டுள்ளது. நவீன முறையில் கைத்தறித் துணிகளை அறிமுகம் செய்து மேம்படுத்துவதற்காக 2016-17 கல்வியாண்டில் இருந்து இளநிலை மற்றும் முதுநிலைப் படிப்புகளுக்கு புதுதில்லியில் உள்ள தேசிய ஆடைகள் வடிவமைப்புத் தொழில்நுட்பக் கல்விக் கழகத்துடன் புரிந்துணர்வு ஒப்பந்தம் செய்யப்பட்டுள்ளது.
மத்திய ஜவுளித் துறை அமைச்சர் திரு. அஜய் தாம்தா இன்று  மக்களவையில் எழுத்துமூலம் அளித்த பதிலில், இதனைத் தெரிவித்தார்.
பெண்கள் மற்றும் குழந்தை நலன் அமைச்சகம்
வரதட்சணை தடை சட்டத்தால், வரதட்சணை தொடர்பான வழக்குகள் குறைந்துள்ளன : மக்களவையில் தகவல்
மத்திய பெண்கள் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிருதி இரானி, மக்களவையில் இன்று எழுத்துபூர்வமாக தாக்கல் செய்த பதிலில் கூறியதாவது:
தேசிய குற்ற ஆவணக் காப்பகத் தகவல் படி, வரதட்சணை தடைச் சட்டத்தின் கீழ் கடந்த 2018ம்ஆண்டில் 12,826 வழக்குகளும், 2019ம் ஆண்டில் 13,307 வழக்குகளும், 2020ம் ஆண்டில் 10,366 வழக்குகளும் பதிவு செய்யப்பட்டுள்ளன.
கடந்த 3 ஆண்டுகளில், வரதட்சணை மரணங்கள் தொடர்பாக முறையே 7167, 7141 மற்றும் 6966 வழக்குகள் பதிவு செய்யப்பட்டுள்ளன.
வரதட்சணை தடை சட்டத்தின் கீழ் குற்றங்கள் குறைந்து வருவதை தரவுகள் காட்டுகின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1780110
நிதி அமைச்சகம்
தூய்மை இந்தியா திட்டம் துவங்கியது முதல் இந்தியா முழுவதும் 935 கோடிக்கும் மேல் கழிப்பறைகள் கட்டப்பட்டு, 5.5 லட்சத்திற்கும் மேற்பட்ட கிராமங்கள் திறந்த வெளி கழிப்பறை முறையற்ற கிராமங்களாக அறிவிக்கப்பட்டது.
மத்திய நிதி மற்றும் பெருநிறுவன விவகாரங்கள் துறை அமைச்சர் திருமதி நிர்மலா சீதாராமன் 2018-19 ஆம் ஆண்டுக்கான பொருளாதார ஆய்வறிக்கையை இன்று நாடாளுமன்றத்தில் சமர்ப்பித்தார். அக்டோபர் 2, 2019க்குள் அனைவருக்கும் சுகாதாரம் என்ற இலக்கை கொண்டு 2014-ல் துவங்கப்பட்ட தூய்மை இந்தியா இயக்கத்தின் வளர்ச்சி குறித்து பொருளாதார ஆய்வறிக்கை தெரிவித்துள்ளது. இந்த இயக்கத்தின் மூலம் கடந்த நான்கு ஆண்டுகளில், 99.2 சதவீத ஊரக இந்தியா பயன் அடைந்துள்ளது. அக்டோபர் 2014 முதல் நாடு முழுவதும் 9.5 கோடிக்கும் மேற்பட்ட கழிப்பறைகள் கட்டப்பட்டு, 564,658 கிராமங்கள் திறந்த வெளி கழிப்பறையற்ற கிராமங்களாக அறிவிக்கப்பட்டன. ஜூன் 14, 2019-ல் 30 மாநிலங்கள் / யூனியன் பிரதேசங்களில் தனி வீடுகளில் கழிப்பிட வசதி 100 சதவீதத்தை எட்டியுள்ளது.
மேலும் தூய்மை பாரத இயக்கம், ஐந்து வயதிற்கு குறைவான குழந்தைகள், பச்சிளம் குழந்தை, குறைந்த எடையுடன்  பிறந்த குழந்தைகளிடையே வயிற்றுப்போக்கு மற்றும் மலேரியாவை குறைக்க உதவியுள்ளது.
அரசின் முயற்சியால், தற்போது தூய்மை பாரத இயக்கத்தின் கீழ், 98.9 சதவீத இந்திய மக்கள் பயன் அடைந்துள்ளனர். 2014 முதல் 2018 வரை, வீடுகளில் கழிப்பறை வசதி எண்ணிக்கை வெகுவாக வளர்ந்து. கடந்த சில ஆண்டுகளில், ஆண்டு ஒன்றுக்கு 50 லட்சம் வீடுகளில் கழிப்பறை வசதி அமைக்கப்பட்டது. தற்போது இந்த எண்ணிக்கை வருடத்திற்கு மூன்று கோடியை எட்டியுள்ளது.
“திட மற்றும் திரவ கழிவு மேலாண்மையும்” தூய்மை பாரத இயக்கத்தின் முக்கிய அங்கமாகும் என்று பொருளாதார ஆய்வறிக்கை தெரிவிக்கிறது.
மத்திய குடிநீர் மற்றும் சுகாதார அமைச்சகமும், யூனிசெஃப்பும் இணைந்து நடத்திய ஆய்வில், நீர், நிலம் மற்றும் உணவில் ஏற்படும் தூய்மைக் கேடு தூய்மை பாரத இயக்கம் ஏற்படுத்திய தாக்கத்தால் கணிசமாகக் குறைந்துள்ளது என்றும் தெரியவந்துள்ளது.
“தூய்மை பாரத இயக்கம் சிறந்த மாற்றங்களை கொண்டுவந்து, சமூகத்திற்கும் பலன் அளித்துள்ளது” என்று பொருளாதார ஆய்வறிக்கை கூறியுள்ளது.
PIB Headquarters
சென்னை விமான நிலையத்தில் மறுநடவு செய்யப்பட்ட மரங்கள்
சாதகமான சுற்றுச் சூழலை மீண்டும் உறுதிப்படுத்தும் வகையில் சென்னை விமான நிலைய வளாகத்தில் நடப்பட்டிருந்த 15 முதல் 20 ஆண்டுகள் பழமையான 25 மரங்கள் வேரோடு பெயர்த்தெடுக்கப்பட்டு, கடந்த ஒரு வாரத்தில் மறுநடவு செய்யப்பட்டுள்ளன. இந்த மரங்கள் பல்வேறு இனங்கள் மற்றும் சுற்றளவைக் கொண்டதாகும். பழைய விமான நிலையம், விரிவாக்கம் செய்யப்பட்டு வருவதால், அங்கிருந்த மரங்கள் பெயர்த்தெடுக்கப்பட்டு, டி.4 முனையத்திற்கு முன்பாக தேர்வு செய்யப்பட்ட இடங்களில் மறுநடவு செய்யப்பட்டுள்ளன. மறுநடவு செய்யப்பட்ட மரங்களில் அத்திமரம், அரசமரம் ஆகியவையும் அடங்கும். இந்த மரங்கள் வேகமாக வளரும் தன்மை கொண்டதோடு, வாகனங்களை நிறுத்தும் பகுதியில், போதுமான அளவில் நிழல் தரக்கூடியவை ஆகும்.
சில மரங்களின் கிளைகள் வெட்டப்பட்டு, வேர்கள் சேதமடையாத வகையில் பெயர்த்தெடுக்கப்பட்டு, தேர்வு செய்யப்பட்ட புதிய பகுதிகளில் மறுநடவு செய்யப்பட்டுள்ளன. புதிய பகுதியில் மறுநடவு செய்யப்பட்ட மரங்கள் வேகமாக வளரவும், அவற்றின் வேர்கள் வலுப்பெறவும் ஊக்கமருந்துகள் செலுத்தப்பட்டுள்ளன. கடந்த வாரத்தில் நிலவிய மிதமான வெப்பநிலையும், தொடர்மழையும் மரங்களை மறுநடவு செய்வதற்கு சாதகமாக அமைந்தன. இந்த மரங்கள் நன்றாக செழித்து வளரும் என எதிர்பார்க்கப்படுகிறது. நிலையான வளர்ச்சியை உறுதி செய்யும் வகையில், அவ்வப்போது கண்காணிக்கப்படும். இந்தப் பணிகளை சென்னை விமான நிலைய தோட்டக்கலைக் குழு செய்து முடித்திருப்பதாக, சென்னை விமான நிலையத்தின் செய்திக்குறிப்பில் தெரிவிக்கப்பட்டுள்ளது.
பிரதமர் அலுவலகம்
சவுதி அரேபியாவின் தொழிலாளர் மற்றும் சமூக மேம்பாட்டு அமைச்சரை பிரதமர் சந்தித்தார்
பிரதமர் திரு. நரேந்திர மோடி, சவுதி அரேபியாவின் தொழிலாளர் மற்றும் சமூக மேம்பாட்டு அமைச்சர் மேன்மை தங்கிய அகமது பின் சல்மான் அல் ராஜ்ஹியுடன் கலந்துரையாடினார். இந்த சந்திப்பின் போது பல்வேறு விசயங்கள் குறித்து விரிவாக விவாதிக்கப்பட்டது.
நரேந்திர மோடி
✔@narendramodi
சவுதி அரேபியாவின் தொழிலாளர் மற்றும் சமூக மேம்பாட்டு அமைச்சர் மேன்மை தங்கிய அகமது பின் சல்மான் அல் ராஜ்ஹியுடன் கலந்துரையாடினேன். இந்த சந்திப்பின் போது பல்வேறு விஷயங்கள் விவாதத்துக்கு எடுத்துக் கொள்ளப்பட்டன.
சுகாதாரம் மற்றும் குடும்ப நலத்துறை அமைச்சகம்
கொவிட் பெருந்தொற்று மற்றும் இந்திய அரசு எடுத்த நடவடிக்கைகள் குறித்து சுகாதார அமைச்சர் திரு ஹர்ஷ்வர்தன் மக்களவை/மாநிலங்களவையில் தாமாக முன் வந்து அளித்த அறிக்கை
சுகாதார மற்றும் குடும்ப நல அமைச்சர் திரு ஹர்ஷ்வர்தன், கொவிட் பெருந்தொற்று மற்றும் இந்திய அரசு எடுத்த நடவடிக்கைகள் குறித்து மக்களவை/மாநிலங்களவையில் தாமாக முன் வந்து அறிக்கை ஒன்றை இன்று சமர்ப்பித்தார். அதன் முக்கிய அம்சங்கள் வருமாறு:2020 செப்டம்பர் 11 வரை, 45,62,414 பாதிப்புகளும் 76.271 இறப்புகளும் இந்தியாவில் பதிவாகியுள்ளன . 35,42,663  பேர் குணமடைந்துள்ளனர். மகாராஷ்டிரா, ஆந்திரப் பிரதேசம், தமிழ்நாடு, கர்நாடகா, உத்திரப் பிரதேசம், தில்லி, மேற்கு வங்கம், பீகார், தெலங்கானா, ஒடிஷா, அஸ்ஸாம், கேரளா மற்றும் குஜராத் ஆகிய மாநிலங்களில் இருந்து அதிக அளவிலான பாதிப்புகளும், இறப்புகளும் பதிவாகியுள்ளன.கொவிட்-19 மேலாண்மைக்கான அரசு மற்றும் சமூக ரீதியான அணுகுமுறைகளைத் தொடர்ந்து, பத்து லட்சம் பாதிப்புகளில் உயிரழந்தோரின் எண்ணிக்கை 3,328 ஆகவும், பத்து லட்சம் மக்கள் தொகையில் உயிரழந்தோரின் எண்ணிக்கை 55 ஆகவும் உள்ளன. உலகளவில் குறைவான விகிதங்களில் இதுவும் ஒன்றாகும்.நாட்டில் பதிவாகியுள்ள பாதிப்புகளில் 92% பேருக்கு குறைவான அளிவிலேயே தொற்று உள்ளதாக கண்டறியப்பட்டுள்ளது. வெறும் 5.8% பேருக்கும் மட்டுமே பிராண வாயு சிகிச்சை தேவைப்படுகிறது. 1.7% பேருக்கு மட்டுமே தீவிர சிகிச்சை தேவைப்படுகிறது.மிக அதிக அளவிலான உறுதியோடு இந்திய அரசு கொவிட்-19 சவாலை எதிர்கொண்டது. அரசின் துணிச்சலான முடிவான தேசிய அளவிலான பொது முடக்கத்தின் மூலம் இந்தியா ஒன்றிணைந்து பெருந்தொற்றை எதிர்கொண்டது. இதன் மூலம் சுமார் 14-29 லட்சம் பாதிப்புகளும், 37-78 ஆயிரம் இறப்புகளும் தவிர்க்கப்பட்டதாக மதிப்பிடப்பட்டுள்ளது.கடந்த நான்கு மாதங்கள் கூடுதல் சுகாதார உள்கட்டமைப்பை உருவாக்குவதற்கும், மனித வளத்தை மேம்படுத்துவதற்கும், தனி நபர் பாதுகாப்பு உபகரணங்கள், என்-95 முகக்கவசங்கள் மற்றும் வெண்டிலேட்டர்கள் தயாரிப்புக்காகவும் பயன்படுத்தப்பட்டன.ஒட்டுமொத்த நாட்டுமக்களின் சார்பாக, நிலைமையை தொடர்ந்து கண்காணித்து, சிறந்த தலைமையை வழங்கி வரும் மாண்புமிகு பிரதமர் திரு நரேந்திர மோடியை நான் பாராட்டுகிறேன்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetail.aspx?PRID=1653947
ரெயில்வே அமைச்சகம்
ரயில் போக்குவரத்தில் பாதுகாப்பை மேம்படுத்த இந்திய ரயில்வே எடுத்துள்ள நடவடிக்கைகள்
பாதுகாப்பை மேம்படுத்த இந்திய ரயில்வே பின்வரும் நடவடிக்கைகளை எடுத்துள்ளது:
31.05.2023 வரை 6427 நிலையங்களில் பாயிண்டுகள் மற்றும் சமிக்ஞைகளின் மையப்படுத்தப்பட்ட செயல்பாட்டுடன் மின் / மின்னணு இண்டர்லாக்கிங் அமைப்புகள் பொறுத்தப்பட்டுள்ளன.
பாதுகாப்பை மேம்படுத்துவதற்காக 31.05.2023 வரை 11093 லெவல் கிராசிங் கேட்களில் இன்டர்லாக்கிங் செய்யப்பட்டுள்ளது.
31.05.2023 வரை 6377 ரயில் நிலையங்களில் மின் சாதனங்கள் மூலம் தண்டவாள ஆக்கிரமிப்பை சரிபார்ப்பதற்காக முழுமையான தட சுற்றுவட்டம் வழங்கப்பட்டுள்ளது.
ஓட்டுநர்களின் விழிப்புணர்வை உறுதி செய்வதற்காக அனைத்து ரயில் என்ஜின்களிலும் விழிப்புக் கட்டுப்பாட்டு சாதனங்கள்  பொருத்தப்பட்டுள்ளன.
மூடுபனி காரணமாக பார்வைத்திறன் குறைவாக இருக்கும்போது சிக்னல் குறித்து ஊழியர்களை எச்சரிப்பதற்காக மின்மயமாக்கப்பட்ட பகுதிகளில் சமிக்ஞைகளுக்கு முன்பு இரண்டு ஓஹெச்இ கம்பங்களில் ரெட்ரோ-ரிஃப்ளெக்டிவ் சிக்மா பலகைகள் பொருத்தப்பட்டுள்ளன.
மூடுபனியால் பாதிக்கப்பட்ட பகுதிகளில் ஓட்டுநர்களுக்கு ஜி.பி.எஸ் அடிப்படையிலான மூடுபனி பாதுகாப்பு சாதனம்  வழங்கப்படுகிறது, இது சிக்னல்கள், லெவல் கிராசிங் வாயில்கள் போன்ற நெருங்கும் அடையாளங்களின் தூரத்தை அறிய உதவுகிறது.
பாதுகாப்பான நடைமுறைகளைக் கடைப்பிடிப்பது குறித்து ஊழியர்களைக் கண்காணிக்கவும் அறிவுறுத்தவும் குறிப்பிட்ட கால இடைவெளியில் ஆய்வுகள் மேற்கொள்ளப்படுகின்றன.
பணியிடப் பாதுகாப்பு, மழைக்கால முன்னெச்சரிக்கைகள் போன்ற பாதையின் பாதுகாப்பு தொடர்பான பிரச்சனைகள் குறித்த விரிவான வழிமுறைகள். வழங்கப்பட்டுள்ளன.
பாதுகாப்பான ரயில் நடவடிக்கைகளை உறுதி செய்வதற்கும், நாடு முழுவதும் ரயில் விபத்துகளைத் தடுப்பதற்கும் ரயில்வே சொத்துக்களில்  விபத்துத் தடுப்பு பராமரிப்பு மேற்கொள்ளப்படுகிறது.
வழக்கமான ஐ.சி.எஃப் வடிவமைப்பு பெட்டிகளுக்கு பதிலாக எல்.எச்.பி வடிவமைப்பு பெட்டிகள் செய்யப்படுகின்றன.
2019 ஜனவரி மாதத்திற்குள் அகல ரயில் பாதையில் உள்ள அனைத்து ஆளில்லா லெவல் கிராஸிங்குகளும்  அகற்றப்பட்டுள்ளன.
இரயில்வே பாலங்களின் பாதுகாப்பை தொடர்ந்து ஆய்வு செய்வதன் மூலம் உறுதி செய்யப்படுகிறது. இந்த ஆய்வுகளின் போது மதிப்பிடப்பட்ட நிலைமைகளின் அடிப்படையில் பாலங்களின் பழுதுபார்த்தல் / புனரமைத்தல் பணி மேற்கொள்ளப்படுகிறது.
இந்திய ரயில்வே அனைத்து பெட்டிகளிலும் பரவலான பயணிகளின் தகவல்களுக்காக சட்டரீதியான "தீத் தடுப்பு அறிவிப்புகளை" காட்சிப்படுத்தியுள்ளது. ஒவ்வொரு பெட்டியிலும் தீ விபத்து ஏற்படாமல் இருக்க செய்ய வேண்டியவை மற்றும் செய்யக்கூடாதவை குறித்து பயணிகளுக்கு தகவல் தெரிவிக்கவும், எச்சரிக்கவும் தீயணைப்பு சுவரொட்டிகள் வழங்கப்பட்டுள்ளன. இதில், தீப்பற்றக்கூடிய பொருட்கள், வெடிபொருட்கள், ரயில் பெட்டிகளுக்குள் புகை பிடிக்க தடை, அபராதம் உள்ளிட்டவை இடம் பெற்றுள்ளன.
ரயில்வே, தகவல் தொடர்பு மற்றும் மின்னணு மற்றும் தகவல் தொழில்நுட்பத்துறை அமைச்சர் திரு அஸ்வினி வைஷ்ணவ் இன்று மக்களவையில் ஒரு கேள்விக்கு எழுத்துப்பூர்வமாக அளித்த பதிலில் இந்த தகவலைத் தெரிவித்தார்.
பிரதமர் அலுவலகம்
மாநில தினத்தை முன்னிட்டு மிசோரம் மக்களுக்கு பிரதமர் வாழ்த்து
மாநில தினத்தை முன்னிட்டு மிசோரம் மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
“மாநில தினத்தை முன்னிட்டு மிசோரம் மாநிலத்தின் சகோதர, சகோதரிகளுக்கு எனது வாழ்த்துகள். மீசோ கலாச்சாரத்தை எண்ணி முழு நாடும் பெருமை கொள்கிறது.
தங்களது இரக்க குணத்திற்கும், இயற்கையுடன் இணைந்த வாழ்விற்கான உறுதிப்பாட்டிற்கும் மிசோரம் மாநில மக்கள் பெயர் பெற்றுள்ளனர்.
மாநிலத்தின் தொடர் வளர்ச்சிக்காக பிரார்த்தித்துக் கொள்கிறேன்”, என்று பிரதமர் வெளியிட்டுள்ள சுட்டுரைச் செய்தியில் குறிப்பிட்டுள்ளார்.
(
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஓய்வூதியம் மற்றும் ஓய்வூதியம் பெறுவோர் நலத்துறையால், ஓய்வூதியம் பெறுபவர்களின் “வாழ்க்கை வசதி”க்காக, ஒருங்கிணைந்த ஓய்வூதியதாரர்களுக்கான இணையதளம் தொடக்கம்
இந்திய அரசின் ஓய்வூதியம் மற்றும் ஓய்வூதியம் பெறுவோர் நலத்துறை செயலாளர் திரு.வி.சீனிவாசன் தலைமையில், வங்கியாளர்களுக்கான இரண்டுநாள் விழிப்புணர்வு நிகழ்ச்சி இன்று அமிர்தசரசில் நடைபெற்றது.
நிகழ்ச்சியில் உரையாற்றிய திரு. வி. சீனிவாசன், ஓய்வூதியதாரர்களுக்கு தடையின்றி ஓய்வூதியம் கிடைப்பதை உறுதி செய்தார். இதற்காக ஓய்வூதியதாரர்களுக்கான இணையப்பக்கம் செயல்பட்டு வருவதாகவும், இந்த இணையப்பக்கம் பல்வேறு வங்கிகளின் ஓய்வூதிய இணையப்பக்கங்களை ஒருங்கிணைப்பதாகவும், ஓய்வூதியம் பெறுவோர், அரசு மற்றும் வங்கிகளிடையே தடையற்ற தொடர்புகளை ஏற்படுத்த செயல்பட்டு வருவதாகவும் தெரிவித்தார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1855480
கப்பல் போக்குவரத்து அமைச்சகம்
2022-23-ல் இந்தியாவின் பெரிய துறைமுகங்கள் படைத்துள்ள சாதனைகள் வர்த்தகம் மற்றும் பொருளாதார வளர்ச்சியை ஊக்குவிப்பதாக உள்ளன – திரு.சர்பானந்த சோனோவால்
2023-ம் நிதியாண்டில் இந்தியாவில் பெரிய துறைமுகங்கள் முன்னெப்போதும் இல்லாத அளவுக்கு பல்வேறு அளவுகோல்களில் செயல்திறனை நிரூபித்து புதிய சாதனைகளைப் படைத்துள்ளதாக மத்திய துறைமுகங்கள், கப்பல் போக்குவரத்து, நீர்வழிகள் மற்றும் ஆயுஷ் துறை அமைச்சர் திரு.சபர்பானந்த சோனோவால் கூறியுள்ளார்.
புதுதில்லியில் நடைபெற்ற இந்திய தொழில் மற்றும் வர்த்தக சபைகளின் கூட்டமைப்பான ஃபிக்கியின் இரண்டாவது மாநாட்டில் உரையாற்றிய அவர் இதனைத் தெரிவித்தார். பெரிய துறைமுகங்கள் ஒட்டுமொத்தமாக 795 மில்லியன் டன் சரக்குகளை கையாண்டு சாதனைப் படைத்துள்ளன. இது முந்தைய ஆண்டைக் காட்டிலும் 10.4 சதவீதம் அதிகமாகும் என்று அவர் கூறினார். மேலும் சராசரியாக தினசரி 17,239 டன் சரக்குகளை கையாண்டும் சாதனைப் படைக்கப்பட்டுள்ளது. இது கடந்த ஆண்டைக் காட்டிலும் 6 சதவீதம் அதிகமாகும். ஜவஹர்லால் நேரு துறைமுக ஆணையம், 6 மில்லியனுக்கும் அதிகமான பெட்டகங்களைக் கையாண்டு சாதனைப் படைத்துள்ளதாக அவர் தெரிவித்தார். இதுவரை இல்லாத அளவுக்கு ஆண்டுக்கு 21,846 கப்பல்களை கையாண்டு சாதனைப் படைத்துள்ளதாக அவர் கூறினார்.
பிரதமர் திரு. நரேந்திர மோடியின் தலைமையின் கீழ் இந்தியக் கப்பல் தொழில் குறிப்பிடத்தக்க அளவுக்கு வளர்ச்சியைக் கண்டுள்ளதாக திரு. சோனோவால் கூறினார். இந்தியக் கொடியின் கீழ் இயங்கும் கப்பல்களின் எண்ணிக்கையும் 2014 ஆம் ஆண்டு 1205 ஆக இருந்தது, 2023-ல் 1526 ஆக உயர்ந்துள்ளது என அவர் தெரிவித்தார். கப்பல்களின் எண்ணிக்கை, சரக்குகளின் அளவு, பணியமர்த்தப்பட்ட கப்பல் ஊழியர்களின் எண்ணிக்கை ஆகிய அனைத்திலும் வளர்ச்சி பதிவு செய்யப்பட்டுள்ளதாக அவர் தெரிவித்தார்.
பெரிய துறைமுகங்களை, ஹைட்ரஜனை கையாளும் திறன் படைத்ததாக மாற்றும் நடவடிக்கைகள் நடைபெற்று வருவதாக தெரிவித்த திரு. சோனோவால். பசுமை ஹைட்ரஜனை கையாளுவதற்கு தேவையான உள்கட்டமைப்புகளை பாரதீப் தீன்தயாள், வ.உ.சிதம்பரனார் துறைமுகங்கள் உருவாக்கி வருவதாக கூறினார்.
பாதுகாப்பு அமைச்சகம்
சர்வதேச யோகா தின முன்னோட்ட நிகழ்ச்சியில் மத்திய அமைச்சர் ராஜ்நாத் சிங் பங்கேற்பு
சர்வதேச யோகா தினம் ஜுன் 21-ம் தேதி கொண்டாடப்படவுள்ளது. இதையொட்டி மத்திய பாதுகாப்புத்துறை அமைச்சகம் சார்பில் தில்லியில் நடைபெற்ற முன்னோட்ட நிகழ்ச்சியில் பாதுகாப்புத்துறை அமைச்சர் ராஜ்நாத் சிங், பாதுகாப்புத்துறை இணையமைச்சர் அஜய் பட் மற்றும் நிதி ஆலோசகர் சஞ்சீவ் மிட்டல் உள்ளிட்டோர் கலந்து கொண்டனர். நிகழ்ச்சியில் பங்கேற்ற அரசு அதிகாரிகளும், பொதுமக்களும் பல்வேறு யோகாசனங்களை செய்து காட்டினர்.
நிகழ்ச்சியில் பேசிய பாதுகாப்புத்துறை இணையமைச்சர் அஜய் பட், இந்தியாவின் பாரம்பரியம் மிக்க யோகா நமது வாழ்க்கையில் புதிய ஆற்றலையும், புத்துணர்ச்சியையும் சேர்க்கிறது. மனிதன் இயற்கையுடன் இணைந்து வாழ யோகா உதவுகிறது. மேலும், மனதை ஒழுங்குபடுத்தி, ஆரோக்கியமாக வைத்திருக்கவும், நமது கடமைகளை திறம்பட செய்யவும் யோகா உதவி புரிவதாக தெரிவித்தார்.
நிகழ்ச்சியில் பேசிய பாதுகாப்புத்துறை அமைச்சர் ராஜ்நாத் சிங், ரத்த அழுத்தம், உயர் ரத்த அழுத்தம், நீரிழிவு நோய்களை கட்டுக்குள் வைத்திருக்கவும், மனச்சோர்வை போக்குவதற்கும் யோகாசனங்கள் உதவி புரிவதாக தெரிவித்தார். கொவிட் போன்ற பெருந்தொற்று நோய்களை எதிர்த்துப் போராட உடலுக்குத் தேவையான நோய் எதிர்ப்பு சக்தியை யோகாசனமும், பிராணாயாமமும் நமக்கு தருவதாகவும் பாதுகாப்புத்துறை அமைச்சர் ராஜ்நாத் சிங் குறிப்பிட்டார். மகிழ்ச்சி மற்றும் சமநிலையான வாழ்க்கைக்கு மக்கள் அனைவரும் யோகா பயிற்சிகளை செய்ய வேண்டும் என்றும் அவர் வேண்டுகோள் விடுத்தார்.
உள்துறை அமைச்சகம்
தேசிய வர்த்தகர்களின் மாநாட்டை மத்திய உள்துறை அமைச்சர் தொடங்கிவைத்தார்
பிரதமர் திரு. நரேந்திர மோடி தலைமையில் உள்ள அரசால், கடந்த நான்காண்டுகளாக மேற்கொள்ளப்பட்டு வரும் பொருளாதார சீர்திருத்தங்கள், உலகின் உயர்ந்த பொருளாதார நிலைமைக்கு இந்தியாவைக் கொண்டுசெல்லும் என்று மத்திய உள்துறை அமைச்சர் திரு. ராஜ்நாத் சிங் தெரிவித்துள்ளார். அகில இந்திய வர்த்தகர்கள் கூட்டமைப்பு புதுதில்லியில் இன்று  ஏற்பாடு செய்திருந்த தேசிய வர்த்தகர்கள் மாநாட்டைத் தொடங்கிவைத்துப் பேசிய அவர், புகழ்பெற்ற ஆலோசனை அமைப்பு ஒன்றின் ஆய்வறிக்கையின்படி, 2014ஆம் ஆண்டு உலகின் உயர்ந்த 10 பொருளாதாரங்களில் இந்தியா 9-வது இடத்தைப் பெற்றிருந்தது. இன்று 6-வது இடத்தை பெறுவதற்கு ஃபிரான்ஸோடு நாம் போட்டிப் போடுகிறோம் என்றார்.
“பொருளாதார வல்லுநர்கள் கணிப்பின்படி, அடுத்த 2 – 3 ஆண்டுகளில் இந்தியாவின் பொருளாதாரம் உயர்ந்த 5 நாடுகளில் ஒன்றாக இருக்கும் என்று நான் நம்புகிறேன். ஜி.டி.பி. வளர்ச்சியின் இந்த வேகத்துடன், 2030-ல் உலகின் 3 உயர்ந்த பொருளாதாரங்களில் ஒன்றாக இந்தியா இருக்கும்” என்று திரு. ராஜ்நாத் சிங் கூறினார்.
பொருளாதாரத்தில் முக்கியமான அடிப்படைக் கட்டமைப்பிலும், நடைமுறைகளிலும் சீர்திருத்தங்களுக்கு பிரதமர் திரு. நரேந்திர மோடி முன்முயற்சி செய்தார் என்று திரு. ராஜ்நாத் சிங் குறிப்பிட்டார். “நாட்டை வழிநடத்த ஒரு பொருளாதார வல்லுநர் உங்களுக்குத் தேவையில்லை; நமது நாட்டின் வளங்களை அறிந்து, உண்மையானத் தொலைநோக்குப் பார்வை உடையவர் மட்டுமே உங்களுக்குத் தேவை” என்று அவர் கூறினார்.
ஜி.எஸ்.டி. வரிவிகிதங்கள் அண்மையில் பல பொருட்களுக்கு குறைக்கப்பட்டிருப்பதைச் சுட்டிக்காட்டிய அவர், பல பொருட்கள் பூஜ்யம் சதவீதத்திலிருந்து 5 சதவீதம் வரையிலான படிநிலைகளுக்குக் கொண்டு வரப்பட்டுள்ளதாகவும், இந்தப் படிநிலைகளை மேலும் ஆய்வு செய்ய அரசு திறந்த மனதுடன் இருப்பதாகவும் கூறினார். “மொத்தமுள்ள 6.5 கோடி வர்த்தகர்கள் மற்றும் கடைகள் நடத்துவோரில் சுமார் 1.25 கோடி பேர் ஜி.எஸ்.டி.-யின்கீழ் பதிவு செய்துள்ளனர். பொருளாதார ஆய்வறிக்கையின்படி, ஒராண்டு காலத்தில் அதாவது, 2016-17 நவம்பர் வரை 1.15 கோடிக்கு மேல் கணக்குகள் தாக்கல் செய்யப்பட்டுள்ளன. நாட்டின் வரிச் சீர்திருத்தத்தில் ஜி.எஸ்.டி. மிக முக்கியமானது. 130 கோடிக்கும் அதிகமான மக்கள் தொகையில், 6.10 கோடி மக்கள் மட்டுமே வரி செலுத்துவோரின்கீழ் வருகிறார்கள்” என்றார் திரு. ராஜ்நாத் சிங்.
நாட்டின் பொருளாதாரத்தில் வர்த்தகர்கள் வலுவானத் தூண் என்பதை கோடிட்டுக் காட்டிய திரு. ராஜ்நாத் சிங், 2022-க்குள் இந்தியாவின் பொருளாதாரத்தை இருமடங்காக்க வேண்டும் என்ற திரு. நரேந்திர மோடியின் கனவை நனவாக்க வர்த்தக சமூகம் ஒத்துழைப்பு அளிக்க வேண்டும் என்று கேட்டுக் கொண்டார். நாட்டில் 6.5 கோடி சில்லரை வர்த்தகர்கள் இருப்பதாகவும், வர்த்தக முறையை வலுப்படுத்த அரசு விரும்புகிறது என்றும் திரு. ராஜ்நாத் சிங் கூறினார்.
----------
(Visitor Counter : 76
குடியரசுத் தலைவர் செயலகம்
ஐதராபாத்தில் உள்ள இந்திய தொழில்நுட்பக் கழகத்தின் 7-வது பட்டமளிப்பு விழாவில் குடியரசுத் தலைவரின் உரை
ஐதராபாத்தில் உள்ள இந்திய தொழில்நுட்பக் கழகத்தின்
7-வது பட்டமளிப்பு விழாவில் கலந்துக் கொண்டு உரையாற்றினார் குடியரசுத் தலைவர் திரு. ராம் நாத் கோவிந்த்.
நிகழ்ச்சியில் பேசிய குடியரசுத் தலைவர் இந்திய தொழில்நுட்பக் கழகத்தின் 2-வது தலைமுறை அமைப்பு என்கின்ற முறையில், ஐதராபாத்தில் உள்ள இந்திய தொழில்நுட்பக் கழகம் கடந்த கால மாதிரிகளில் இருந்து கற்க வேண்டியது முக்கியம் என்றார். சுமார் 60 ஆண்டுகளுக்கு முன்பு நாம் உருவாக்கிய தொழில்துறை அடிப்படைகளைக் கொண்டு நமது இலக்குகளை கட்டுப்படுத்த வேண்டியது இல்லை. அதற்கு மாறாக ஐதராபாத் இந்திய தொழில்நுட்பக் கழகம் 4-வது தொழில் புரட்சிக்கு ஏதுவாக இருந்து, 21 ஆம் நூற்றாண்டுக்கான எதிர்காலத்தை உருவாக்கும்.
சிறந்த அறிவியல் பல்கலைக்கழகங்களும், கல்வி நிறுவனங்களும், கற்றுக் கொடுக்கும் அங்காடிகளோ அல்லது பட்டம் வழங்கும் தொழிற்சாலைகளோ அல்ல. அவை புதுமைக்கான ஊற்றுகள் மற்றும் தொழில்நுட்பத்திற்கான விளைநிலங்கள் என்பதோடு புதிய தொழில் தொடங்குவதற்கான தொழில்நுட்ப ஊக்குவிகளாகும்.
ஐதராபாத் நீண்ட அறிவியல் கண்டுபிடிப்புக்கள் மற்றும் செயல்பாட்டிற்கான பாரம்பரியத்தைக் கொண்ட நகரமாகும்.
ஐதராபாத் இந்திய தொழில்நுட்பக் கழகத்தின் வெற்றி அதன் வீரியத்தையும், தாக்கத்தையும் கொண்டு நிர்ணயிக்கப்படுமே அன்றி ஒட்டு மொத்த ஐதராபாத்தின் அறிவியல் சூழலை கொண்டு அல்ல என்றார் அவர்.
(Visitor Counter : 123
பிரதமர் அலுவலகம்
உத்தரப் பிரதேசத்தின் கிராமப்புற குடிதண்ணீர் திட்டங்களுக்கு பிரதமர் அடிக்கல் நாட்டுகிறார்
பிரதமர் திரு நரேந்திர மோடி, உத்தரப் பிரதேச மாவட்டத்தின் விந்தியாச்சல் பகுதியில் உள்ள மிர்சாப்பூர், சோன்பத்ரா மாவட்டங்களுக்கான ஊரக குடிதண்ணீர் விநியோகத் திட்டங்களுக்கு, இம்மாதம் 22 அன்று  காலை 11.30 மணிக்கு காணொலி மூலம் அடிக்கல் நாட்டுகிறார். இந்நிகழ்ச்சியின் போது, கிராம தண்ணீர் மற்றும் சுகாதாரக் குழுவின் உறுப்பினர்களோடு பிரதமர் உரையாடுகிறார். உத்தரப் பிரதேச முதல்வர் திரு யோகி ஆதித்யநாத் இந்த நிகழ்ச்சியில் பங்கேற்கிறார்.
2,995 கிராமங்களில் உள்ள அனைத்து கிராமப்புற வீடுகளுக்கும் குழாய் தண்ணீர் இணைப்பு அளிக்கவுள்ள இத்திட்டத்தின் மூலம் சுமார் 42 லட்சம் பேர் பயனடைவர். இத்திட்டத்தின் செயல்பாடு மற்றும் பராமரிப்புக்காக கிராம தண்ணீர் மற்றும் சுகாதாரக் குழுக்கள் அனைத்து கிராமங்களிலும் அமைக்கப்பட்டுள்ளன. இத்திட்டங்களுக்காக ரூ 5,555.38 கோடி செலவாகும் என மதிப்பிடப்பட்டுள்ளது. 24 மாதங்களுக்குள் இவற்றின் பணிகளை முடிக்கத் திட்டமிடப்பட்டுள்ளது.
ஜல் ஜீவன் திட்டத்தைப் பற்றி 2019-ஆம் ஆண்டு ஆகஸ்ட் 15-ஆம் தேதி செங்கோட்டையிலிருந்து பிரதமரால் அறிவிக்கப்பட்ட இத்திட்டம், 2024-ஆம் ஆண்டுக்குள் நாட்டிலுள்ள அனைத்து கிராமப்புற வீடுகளுக்கும் செயல்படும் தண்ணீர் குழாய் இணைப்பை வழங்குவதை லட்சியமாகக் கொண்டுள்ளது. இத்திட்டம் அறிவிக்கப்பட்ட போது, நாட்டிலிருந்த 18.93 கோடி ஊரக வீடுகளில் வெறும் 3.23 கோடி வீடுகளில் மட்டுமே  குழாய் இணைப்பு இருந்தது. அதாவது, 15.70 கோடி வீடுகளில் இணைப்பு தரவேண்டியிருந்தது. கடந்த 15 மாதங்களில், கொவிட்-19 பெருந்தொற்றுக்கு இடையிலும், 2.63 கோடி வீடுகளுக்கு குழாய் தண்ணீர் இணைப்புகள் வழங்கப்பட்டுள்ள காரணத்தால், தற்போது சுமார் 5.86 கோடி  ஊரக வீடுகளில் குழாய் இணைப்புகள் உள்ளன.
------
(
நிதி அமைச்சகம்
2017-18 நிதியாண்டுக்கான நேரடி வரி வசூல், நவம்பர் 2017 வரை 14.4% உயர்வு
நவம்பர் 2017 வரையிலான நேரடி வரி வசூல் உத்தேசமாக 4.8 லட்சம் கோடி ரூபாயாக இருக்கும் என எதிர்பார்க்கப்படுகிறது. இது கடந்த வருடம் இதே காலகட்டத்தைவிட 14.4% அதிகம்.
நிகர நேரடி வரி வசூல், 2017-18 நிதியாண்டுக்கான நேரடி வரி மொத்த பட்ஜெட் கணக்கீட்டில் 49% ஆக உள்ளது . மொத்த வசூல்  10.7% அளவுக்கு அதிகரித்து, ஏப்ரல் – நவம்பர் 2017 காலங்களில் 5.82 லட்சம் கோடியாக உள்ளது. ஏப்ரல் 2017 முதல் நவம்பர் 2017 வரை ரூ.1.02 லட்சம் கோடி ரூபாய் திருப்பி வழங்கப்பட்டுள்ளது.
(Visitor Counter : 49